אלי הורביץ (מרידור)

אליהו (אלי) הורביץ (נולד ב-27 בנובמבר 1970) הוא איש חינוך ישראלי, מנכ"ל קרן טראמפ לחינוך, יושב-ראש פורום הקרנות הפילנתרופיות בישראל, ולשעבר חבר ועד החינוך.

==ביוגרפיה==
הורביץ הוא יליד ירושלים, בן יאיר ופרופ' חגית הורביץ ונכדם הבכור של אליהו ורעננה מרידור. הוא בוגר המגמה המזרחנית בבית הספר הגימנסיה העברית רחביה ובעל תואר שני בהצטיינות מבית הספר להיסטוריה של אוניברסיטת תל אביב. עבודת-הגמר של הורביץ 'הדרג הצבאי של חזבאללה: דיוקן חברתי', התפרסמה בידי מרכז משה דיין לחקר המזרח התיכון. במחקר זה, אשר שימש בסיס למחקרים נוספים ברחבי העולם, הורביץ אסף וניתח את סיפור חייהם של לוחמי חזבאללה שמצאו את מותם. הורביץ מצא שבניגוד לדימוי המקובל, אנשי חזבאללה אינם מגיעים ממשפחות עניות, אדוקות או נעדרות השכלה.

בין השנים 1988–1999 כיהן הורביץ בשורה של תפקידים כקצין ביחידה מובחרת בצה"ל ולאחר מכן שימש עוזרו של יושב-ראש וועדת חוץ וביטחון של הכנסת.

בין השנים 2000–2011, הורביץ שימש משנה למנכ"ל של יד הנדיב, הקרן הפילנתרופית של משפחת רוטשילד בישראל. בתקופה כהונתו ביד הנדיב, הורביץ הוביל הקמה של מוסדות חינוך ותרבות וכן מיזמים חברתיים ומדעיים, ובהם המכון הישראלי למנהיגות בית ספרית (אבני ראשה), תוכנית נחשון לחונכות מרחוק של תלמידים בפריפריה ומיזם גיידסטאר להגברת השקיפות של עמותות בישראל.

בשנת 2004 כיהן הורביץ כנציג יד הנדיב בוועדה לשינוי מעמד הספרייה הלאומית, בראשותו של שופט בית המשפט העליון לשעבר, פרופ' יצחק זמיר.

בשנת 2011, הורביץ הצטרף להקים ולנהל את קרן טראמפ, קרן פילנתרופית הפועלת לשיפור הישגי החינוך בישראל באמצעות השקעה בהוראה איכותית בבתי הספר בתחומי המתמטיקה והמדעים ונחשבת לעומדת מאחורי היוזמה להכפלת מספר בוגרי חמש היחידות במתמטיקה. במסגרת זאת יזם הקמת מוסדות שפועלים להכשרת מורים חדשים בתחומי המתמטיקה והמדעים, ולהכנת תלמידים מהפריפריה לבגרות ברמת חמש יחידות.

בשנת 2012, הורביץ הצטרף כחבר הוועד המנהל של תנועת הכל חינוך, תנועה ציבורית הפועלת לחיזוק החינוך הציבורי בישראל ולצמצום פערים בחינוך. באותה שנה נבחר על ידי המגזין דה-מרקר למקום ה-87 ברשימת "100 המשפיעים בישראל". בשנת 2014 מונה על ידי ממשלת ישראל לחבר בוועד החינוך, הגוף המייעץ לשר החינוך לפי חוק, בטרם השר משתמש בסמכויותיו. בשנת 2015 נבחר על ידי העיתון ידיעות אחרונות לרשימת "50 המשפיעים החברתיים של ישראל". בשנת 2016 נבחר למקום ה-57 ברשימת "100 המשפיעים בישראל" של המגזין דה-מרקר. בשנת 2022 מונה כחבר בוועדה הציבורית לקידום ההון האנושי בהייטק ("וועדת פרלמוטר") ובשנת 2024, נבחר לכהן כיושב-ראש פורום הקרנות הפילנתרופיות בישראל.

החל משנת 2016, הורביץ עורך ביחד עם פרופ' יורם הרפז, סדרת ספרים תחת הכותרת "הוראה איכותית". הסדרה מציגה בפני הקוראים הישראלים תרגומים לעברים של ספרים מהעולם שנחשבים כפורצי-דרך בשדה החינוך. הסדרה כוללת עשרה ספרים, פרי עטם של מייקל פולן, אנדי הארגריבס, ג'ון האטי, דייוויד פרקינס, דאגלס ניוטון, ואחרים. בשנת 2020 פרסמו הורביץ והרפז את הספר "חינוך בצומת<ref></ref>" שבו כתבו עשרות אנשי חינוך ישראלים את חזונם לחינוך בישראל לשנים הקרובות. בשנת 2023 פרסמו את הספר "להציל את חטיבת הביניים", שבו כתבו חוקרים ואנשי מדיניות אודות הנסיבות שהביאו למצבה העגום לדבריהם של חטיבת הביניים בישראל.

מאז 2007 הורביץ כותב בלוג חברתי בשם "הדור הרביעי", על שם מאמר שפרסם בו. במאמר זה התווה הורביץ קווים לעלייתו של דור צעיר חדש בישראל, אשר יתפוס את מושכות העשייה החברתית והציבורית. המאמר מציג את סדר היום האזרחי, חיפוש הזהות הישראלית והשימוש בטכנולוגיה כמשולש המכונן של דור ילידי שנות השבעים והשמונים בישראל. בבלוג זה כמו גם בטורי דעה בעיתונים ובאתרי החדשות באינטרנט, הורביץ מבטא עמדות מרכזיות וליברליות, בנושאי חינוך וחברה. החל משנת 2018, הורביץ מנחה את הפודקסטים של מגזין "הגיע זמן חינוך", שבהם הוא מארח לשיחה בנושאי חינוך נשות ואנשי חינוך מישראל.

==מאמרים נבחרים==
* 
* 
* 
* 
* 
* 

== קישורים חיצוניים ==

* יעל ולצר, "[https://www.ynet.co.il/economy/article/rkxc4bygk לבן מייעצים ללמוד פיזיקה ומחשבים, ולבת לבחור במה שהיא אוהבת]", ראיון לאתר וויינט, 20 באוגוסט 2021
* דנה ירקצי, "[https://news.walla.co.il/item/3387808 העולם לא יחכה לתלמידים", הדור האבוד של 2021]", ראיון לאתר וואלה, 20 בספטמבר 2020
* 
* תמר פרלשטיין, [https://drive.google.com/file/d/1viO-sRlyJXV4wMv2t5taV6DYG5CHC5C3/view הכירו את אלי הורביץ, מנכ"ל קרן טראמפ לחינוך], במדור "סל תרבות", מקור ראשון, 19 בינואר 2018
* תמירה גלילי, "[http://www.dmag.co.il/pub/histadrut/shiur113/index.html#20 חברה וחינוך בוערים בי יותר ממלחמה ושלום]", שיעור חופשי, ריאיון אישי לביטאון הסתדרות המורים, מרץ 2015
* ריאיון עם עידן קוולר, "י[https://www.youtube.com/watch?v=KvNsuuxCGf8 ש בישראל פוטנציאל גדול שאינו ממומש למצוינות]", ערב חדש, 13 ביוני 2013
* 
* איתן קריין ודורית פרנס, ריאיון עם אלי הורביץ:[https://web.archive.org/web/20130122233040/http://sciam.co.il/archives/6154 "אופטימי באשר לעתיד החינוך המדעי בישראל"], סיינטיפיק אמריקן, 3 בדצמבר 2011
* הבלוג של תנועת הכל חינוך, [https://web.archive.org/web/20131104075905/http://www.hakoledblog.org/author/elih/ טורי דעות של אלי הורביץ]
* [https://www.edunow.org.il/ הגיע זמן חינוך], [https://www.edunow.org.il/category/podcast-education פודסטים בנושאי חינוך: ריסטארט, רלבאנס]
* 

==הערות שוליים==

קטגוריה:מנהלים ישראלים
קטגוריה:אנשי חינוך ישראלים
קטגוריה:פובליציסטים ישראלים
קטגוריה:בעלי טור ישראלים
אלי הורביץ
קטגוריה:בוגרי גימנסיה רחביה
קטגוריה:בוגרי אוניברסיטת תל אביב

קטגוריה:ישראלים שנולדו ב-1970